Tidslinjer


 * Interaktive tidslinjer **

En tidslinje er et værktøj, der med fordel kan anvendes mhp. at skabe overblik over større sammenhænge. Brug af tidslinjer kan med fordel inddrages i folkeskolens undervisning.

Mange associerer tidslinjen med historiefaget, typisk i form af en A3-plakat eller planche, der ophængt på en af klasserummets vægge, gerne skulle give et overblik over, eksempelvis de historiske perioder: fra oldtiden, til vikingetiden, til middelalderen og fremefter, Danmarks konger i kronologisk rækkefølge el. lign.

Dette koncept er på ingen måde outdatet, men nu begynder de interaktive, online tidslinjer at vokse frem på internettet. Tidslinjer, der har nogle //flere// og //andre// muligheder end de fysiske plancher og plakater har.

Tidslinjer kan, alt afhængigt af lærerens og elevernes fantasi og kreativitet, blive brugt i de fleste af folkeskolens fag.

Denne wiki skulle gerne give dig som bruger et indblik i hvad de forskellige tidslinjer har af muligheder og begrænsninger.

include component="pageList" hideInternal="true" tag="Tidslinje" limit="10"